Markvard Sellevoll

Markvard Armin Sellevoll (1923–2020) var en norsk geofysiker og professor ved Universitetet i Bergen.Hilmar Bungum, Olav Eldholm, Anders Farestveit, Eirik Sundvor: Markvard Armin Sellevold - Minneord i Aftenposten 2. april 2020

Han ble student i 1946 og ble cand.scient. ved Universitetet i Bergen i 1955. I 1957 ble han stipendiat ved Universitetet i Bergen og var fra 1960 dosent ved jordskjelvstasjonen i Bergen, som hadde blitt eget institutt ved universitetet. Han var direktør ved jordskjelvstasjonen fra 1968 til 1974. Sellevoll var professor ved Geofysisk Institutt (UiB) fra 1975 til 1990. Han spilte en viktig rolle i forbindelse med oppbyggingen av NORSAR på Kjeller

Fra 1959 forsket han på utvinningen av olje i Nordsjøen med danske kolleger, og underviste i faget den faste jords fysikk. I 1965 erklærte forskergruppen etter lengre studier, at oljen også fantes nord for Nordsjøen.

Han mottok den første Norsk Geofysikks ærespris fra geofysikerforeningen i 1986. I 2003 mottok han Brøggerprisen, en hederspris fra Norsk geologisk forening. Han var medlem i Norges Tekniske Vitenskapsakademi (æresmedlem 2006) og innvalgt i Det Norske Videnskaps-Akademi. Sellevoll var styremedlem for Norges geologiske undersøkelse, rådgiver for Bergmesteren for Svalbard og ledet Industridepartementets utvalg som utredet gruvene på Svalbard. Han var også med i Den europeiske seismologiske kommisjon.

Sellevol var ridder av 1. klasse av St. Olavs Orden fra 1991.

 Referanser 

Kategori:Norske geologer
Kategori:Seismologer
Kategori:Geofysikere
Kategori:Mottakere av Brøggerprisen
Kategori:Professorer ved Universitetet i Bergen
Kategori:Medlemmer av Det Norske Videnskaps-Akademi
Kategori:Riddere av 1. klasse av St. Olavs Orden
Kategori:Personer fra Lindås kommune
Kategori:Æresmedlemmer av Norges Tekniske Vitenskapsakademi